CELEX: 31996R1319
Language: fi
Date: 1996-07-08 00:00:00
Title: Komission asetus (EY) N:o 1319/96, annettu 8 päivänä heinäkuuta 1996, sokerialan puhdistusteollisuuden mukautustuen ja täydentävän tuen tarkistamisesta markkinointivuoden 1996/97 osalta

Avis juridique important

|

31996R1319

Komission asetus (EY) N:o 1319/96, annettu 8 päivänä heinäkuuta 1996, sokerialan puhdistusteollisuuden mukautustuen ja täydentävän tuen tarkistamisesta markkinointivuoden 1996/97 osalta  

Virallinen lehti nro L 170 , 09/07/1996 s. 0028 - 0028

KOMISSION ASETUS (EY) N:o 1319/96,annettu 8 päivänä heinäkuuta 1996,sokerialan puhdistusteollisuuden mukautustuen ja täydentävän tuen tarkistamisesta markkinointivuoden 1996/97 osalta EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna komission asetuksella (EY) N:o 1126/96 (2), ja erityisesti sen 36 artiklan 6 kohdan,sekä katsoo, ettäasetuksen (ETY) N:o 1785/81 36 artiklassa säädetään, että markkinointivuodesta 1995/96 markkinointivuoteen 2000/01 etuuskohtelun alaista raakaa ruokosokeria yhteisössä puhdistavalle puhdistusteollisuudelle myönnetään interventiotoimenpiteenä mukautustukea, jonka suuruus on 0,10 ecua 100 kilogrammalta valkoisena sokerina ilmaistua sokeria; samojen säännösten mukaisesti on samansuuruista täydentävää tukea myönnettävä saman ajanjakson aikana Ranskan merentakaisissa departementeissa tuotetun raa'an ruokosokerin puhdistamiseen,asetuksen (ETY) N:o 1785/81 36 artiklan 4 kohdassa säädetään mahdollisuudesta tarkistaa edellä mainittua mukautustukea ja täydentävää tukea tietyn markkinointivuoden osalta ottaen huomioon kyseiseksi markkinointivuodeksi vahvistetun varastointimaksun määrän sekä edelliset tarkistukset; markkinointivuoden 1996/97 varastointimaksun määräksi vahvistetaan komission asetuksella (EY) N:o 1239/96 (3) 2,50 ecua 100 kilogrammalta valkoista sokeria; tämä määrä on pienempi kuin markkinointivuonna 1995/96 sovellettava määrä; tämän vuoksi on syytä vahvistaa näiden tukien määrä markkinointivuodeksi 1996/97 ottaen huomioon edelliset tarkistukset 2,42 ecuksi 100 kilogrammalta valkoisena sokerina ilmaistua sokeria, jatässä asetuksessa säädetyt toimenpiteet ovat sokerin hallintokomitean lausunnon mukaiset,ON ANTANUT TÄMÄN ASETUKSEN:1 artikla Korotetaan asetuksen (ETY) N:o 1785/81 36 artiklan 1 ja 3 kohdassa tarkoitetun mukautustuen ja täydentävän tuen määrä markkinointivuoden 1996/97 osalta 2,42 ecuun 100 kilogrammalta valkoisena sokerina ilmaistua sokeria.2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Sitä sovelletaan 1 päivästä heinäkuuta 1996.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 8 päivänä heinäkuuta 1996.Komission puolestaFranz FISCHLERKomission jäsen(1) EYVL N:o L 177, 1.7.1981, s. 4(2) EYVL N:o L 150, 25.6.1996, s. 3(3) EYVL N:o L 161, 29.6.1996, s. 112